Amerika mulozimlarining fikricha, Kreml ma’muriyatining Yaqin Sharqdagi ambitsiyalari faqatgina Suriya bilan chegaralanib qolmaydi. Bu haqda CNN telekanali xabar qilmoqda. Pentagon rasmiy vakillari Rossiya harbiy texnikalarining yetkazib berilayotgani va diplomatik faoliyati kuchayib borayotganidan tobora ko‘proq xavotirlanmoqda. Ularning fikricha, bularning bari AQSh va NATOning mintaqadagi ta’sirini kamaytirishga qaratilgan. Telekanalga ko‘ra, Moskva Liviyadagi guruhlarni qo‘llab-quvvatlash va hatto Afg‘onistondagi toliblar bilan ham aloqa qilishda ayblanmoqda. «Bu mening fikrim, ular Yer sharining ushbu muhim hududida o‘z ta’sirini kuchaytirishga urinmoqda», — degan AQShning mintaqadagi kuchlari uchun mas’ul generali Jozef Votel Senatning qurolli kuchlar qo‘mitasiga. Harbiy tahlilchilarning fikricha, Moskva Yaqin Sharqdagi «geosiyosiy tebranishlar»dan foydalanib qolmoqchi, shu bilan u nafaqat mintaqa, balki jahon maydonida asosiy yetakchilardan biriga aylanish niyatida.